സുഡാനില് അധികാരം പങ്കുവെക്കല് ചര്ച്ച ഖാര്ത്തം: സൈനിക അട്ടിമറി നടന്ന ആഫ്രിക്കന് രാജ്യമായ സുഡാനില് അധികാരം പങ്കുവെക്കുന്നതു സംബന്ധിച്ച് ഏകദേശ ധാരണയിലെത്തിയതായി റിപ്പോര്ട്ട്. തലസ്ഥാനമായ ഖാര്ത്തമില് ഇതുസംബന്ധിച്ച് സൈനിക മേധാവി അബ്ദുല് ഫത്താഹ് അല് ബുര്ഹാന്, മുന് വിമതസംഘങ്ങള്, പുറത്താക്കപ്പെട്ട പ്രധാനമന്ത്രി അബ്ദുല്ല ഹംദുക് എന്നിവര് ചര്ച്ച തുടരുകയാണെന്നും യു.എന് വക്താവ് അറിയിച്ചു. അധികാരം പങ്കുവെക്കുന്നതു സംബന്ധിച്ച് ഉടന് തീരുമാനത്തിലെത്താന് സാധിക്കുമെന്നാണ് കരുതുന്നത്. ഒക്ടോബര് അഞ്ചിനാണ് ജനകീയ സര്ക്കാറിനെ പുറത്താക്കി സൈന്യം അധികാരം പിടിച്ചെടുത്തത്. ഇതിനെതിരെ വ്യാപകമായി പ്രതിഷേധങ്ങള് നടന്നിരുന്നു. ജനകീയ സര്ക്കാറിനെ പുനഃസ്ഥാപിക്കാന് സൈന്യത്തിനു മേല് അന്താരാഷ്ട്രതലത്തിലും സമ്മര്ദമുണ്ടായി.